Kako se vesti na zmenku v živo?

Kako se torej vesti na zmenku, da se simpatija ne bo prestrašila?

Točnost

Če zamujaš, bo to pričalo o tem, da te je treba vedno čakati. In vsi vemo, kako je s čakanjem.

PRIPOROČAMO BRANJE: Kako se obleči za prvi zmenek?

Prebijanje ledu

Najprej simpatijo pohvališ. Kompliment je vedno dober za prebijanje ledu, ker sogovorniku zviša samozavest.

Naj se počuti kot zvezda

To pomeni, da je treba več pozornosti nameniti simpatiji kakor sebi. Poslušaj, kaj ima povedati, zastavljaj vprašanja in simpatijo večkrat pokliči po imenu. Dialog, ne monolog.

Spoštljivost

Če si na zmenku z neznano osebo, to še ne pomeni, da se lahko vedeš, kot da sta skupaj krave pasla. Ne, lepo prijateljsko, sproščeno pa bo. Vljudnostna “hvala” in “prosim” bosta dobrodošla.

Daj simpatiji prostor za dihanje in nadziraj svoj humor. Nekateri tvojih šal mogoče ne bodo vzeli za smešne, prej se jim bodo zdele žaljive. Če pa se niti enkrat ne bo zasmejal/-a, ti preostane samo še: “Hvala, nasvidenje.” Pač ni skupnih točk.

Kako naprej?

Če ti je bil zmenek všeč, predlagaj naslednjega. Povej simpatiji, da si užival/a. Vsak kdaj rabi spodbudo.

PRIPOROČAMO BRANJE: Usodne napake, ki naslednji zmenek postavijo pod vprašaj

Na zmenek ne vabi prijateljev. Če potrebuješ izgovor za “pobeg”, stori to diskretno. Če ti zmenek ni všeč, se vedi odraslo in vljudnostno tam ostani kakšno uro, potem pa prizorišče zapusti.

Spogledovanje, nasmeh in “zainteresiran” pogled. To je vse, kar lahko dodamo.