Upoštevaj TE nasvete in zmenek bo zagotovo tvoj

Če si želiš, da bo tvoje spletno spoznavanje obrodilo sadove, potem se izogni spodnjim napakam, ki bodo tvoje sogovornike odvrnile od srečanja s teboj.

Piši iskreno, a ne preveč poglobljeno

Ne piši cele življenjske zgodbe. Za spoznavanje bo še veliko časa in bolj zanimivo je, če se ji/mu izpoveš v živo. In skrivnostnost vedno privlači. Profilov uporabnikov je veliko, časa pa malo, zato se bo večina raje odločil(a), da prebere krajši opis kakor daljšega.

Sporočilo naj torej ne bo daljše od treh zanimivih stavkov, zadnji naj bo vprašanje, ker bo to avtomatično namigovalo na odgovor. In kdo se ne odzove na izziv?

Brez besede ‘seks’

Beseda “seks” naj se ne pojavi v opisu. To velja predvsem za moške, ker so ženske tiste, ki so po navadi užaljene, saj so prepričane, da je seks edino, kar moškim roji po glavi. Tega predsodka ni treba potrditi.

Laž ima kratke noge

Ne laži. Tako ali tako bo spoznal/a resnico na pravem zmenku in gotovo si ne želiš, da izprazni kozarec na eks in odide, ali da ti preprosto obrne hrbet. Saj veš, laž ima kratke noge.

Zmernost

Simpatiji ne pošiljaj preveč sporočil. Če se ne bo odzval/a na prvega ali drugega, ni zainteresiran/a. Žal.

Morda je bilo sporočilo preveč splošno – še enkrat preberi poslan tekst in razmisli, kako lahko naslednjič pošlješ nekaj, kar bo bolj zanimivo in bo pritegnilo sogovornika/co.

PRIPOROČAMO BRANJE: Kako začeti pogovor s simpatijo na spletu?

Preden se vidita …

Ko se dobita na dejanskem zmenku v živo, ne smeš izgledati, kot da si na to čakal/a vse svoje življenje. Nikomur niso všeč obupanci. Fantje, tudi ko boste hoteli dekle povabiti ven, ne prehitevajte dogodkov (na fante apeliramo zato, ker večina deklet še vedno stavi na tradicijo, kar zadeva prvega povabila na zmenek).

Prek elektronske pošte in telefonov komunicirajta vsaj nekaj dni, preden se odločita za snidenje. Naj bo malce neučakan/a, to ga/jo bo še bolj privlačilo. Ampak ne čakaj predolgo, da ti ne pobegne.

Srečno!